Pasākumu īstenotāju pastāvīgās izvēles komisijas

sniegtās atbildes

uz uzdotajiem jautājumiem

par izsludinājumu 1/2015

„**Profesionālās tālākizglītības programmu īstenošana**”

**Par Nodarbinātības valsts aģentūras 2015.gada 14.oktobrī publicēto izsludinājumu „Profesionālās tālākizglītības programmu īstenošana**” **ir iesniegti šādi jautājumi:**

**1.Jautājums:**

Vai iesniedzot piedāvājumu izsludinājumā Nr. 1/2015 „Profesionālās tālākizglītības programmu īstenošana”, atbilstoši izvēles kārtības 2. punktam – elektroniski, parakstītu ar drošu  elektronisko parakstu, - gadījumā, ja iesniedzamie dokumenti pārsniedz 10 MB apjomu, ir pieļaujams sūtīt piedāvājumu divās vai vairāk e-pasta vēstulēs?

Vai ar drošu elektronisko parakstu jāparaksta pieteikums, vai visi iesniedzamie dokumenti?

**Atbilde:**

* Ja iesniedzamo dokumentu apjoms pārsniedz 10 MB, pieļaujama to sūtīšana vairākās e-pasta vēstulēs, katrā atsevišķajā vēstulē norādot, kādi dokumenti tajā tiek nosūtīti;
* Visi iesniedzamie dokumenti ir jāparaksta ar drošu elektronisko parakstu.

**2.Jautājums:**

Vai Izsludinājuma piedāvājumu var sūtīt pa pastu? Vai tikai personīgi iesniegt?

**Atbilde:**

Piedāvājumu var sūtīt pa pastu, ievērojot "Profesionālās tālākizglītības programmu īstenotāju izvēles kārtībā" norādītās piedāvājuma noformējuma un iesniegšanas prasības.

**3.Jautājums**

Izsludinājumā nr. 1/2015 profesionālās tālākizglītības programmu sarakstā nav 3. līmeņa kvalifikācijas programmas "Apsardzes darbs". Gribam noskaidrot, vai tiek plānotā aktivitāte šajā izglītības virzienā?

**Atbilde:**

## Nodarbinātības valsts aģentūra organizē profesionālās apmācības atbilstoši Labklājības ministrijas apstiprinātajam apmācību jomu un profesiju sarakstam, kurās nepieciešams veikt bezdarbnieku apmācību, pārkvalifikāciju un kvalifikācijas paaugstināšanu (turpmāk – saraksts). Saraksts ir pieejams arī Aģentūras mājas lapā<http://www.nva.gov.lv/index.php?cid=433&mid=311&txt=2837&from=0> .

Aktuālais saraksts ir apstiprināts 2015.gada 16.jūnijā un tajā nav iekļauta 3.kvalifikācijas līmeņa profesionālās tālākizglītības programma „Apsardzes darbs”.

**4.Jautājums**

Saskaņā ar Profesionālās tālākizglītības programmu īstenošanas izsludinājuma Nr.1/2015, 4. pielikumu „Profesionālās tālākizglītības programmu saraksts”, 2. kvalifikācijas programmai „Elektromontieris” ir 960 stundas. Radās jautājums, vai tā nav drukas kļūda, jo 960 stundas - tas ir jau trešajam kvalifikācijas līmenim?

**Atbilde:**

Tā kā pēc nozares ekspertu norādījumiem izglītības programmas „Elektromontieris” kvalitatīvai apguvei ir nepieciešams lielāks stundu skaits par 640 stundām, kā arī, lai neizsvītrotu izglītības programmu „Elektromontieris” no otrā kvalifikācijas līmeņa profesionālās tālākizglītības programmu saraksta, LM Apmācību komisija ir veikusi precizējumus „Apmācību jomu un profesiju sarakstā, kurās nepieciešams veikt bezdarbnieku apmācību, pārkvalifikāciju un kvalifikācijas paaugstināšanu 2015. gadā”. Proti, 2.kvalifikācijas līmeņa programmu saraksts tika papildināts ar 960 stundu izglītības programmu „Elektromontieris”, 640 stundu programmu īstenojot tikai pārejas periodā. 2015.gada 16.jūnijā stājās spēkā grozījumi Ministru kabineta 2011. gada 25. janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”, 45.2. apakšpunktā paredzot 2.kvalifikācijas līmeņa programmu apguvi 960 stundu apjomā ar kupona bāzes vērtību 1100 eiro.

640 stundu programma „Elektromontieris” iepriekš noslēgto iepirkuma līgumu ietvaros tika īstenota pārejas periodā, un jaunajā izsludinājumā vairs nav iekļauta.

**5.Jautājums:**

Ja iesniedzam attiecīgos dokumentus atbilstoši 16.5 apakšpunktā noteiktajam, vai tehniskajā piedāvājumā jāaizpilda 4.,5. un 6.kolonna?

**Atbilde:**

„Profesionālās tālākizglītības programmu īstenotāju izvēles kārtības” 21.punkts nosaka:

1. *Ja Pretendents iesniedzis attiecīgos dokumentus atbilstoši šīs kārtības 16.5. apakšpunktā noteiktajam, tehniskajā piedāvājumā jāaizpilda visas kolonnas, izņemot 4., 5. un 6. kolonnu.*

**6.Jautājums**

Vai izglītības iestāde ir tiesīga iesniegt „Elektromontiera” programmas akreditācijas lapu un licenci uz 640 mācību stundām?

**Atbilde:**

Izvēles komisija vērtēs iesniegtos pieteikumus tikai uz tām izglītības programmām, kuras iekļautas izsludinājuma saistošajā dokumentā „Profesionālās tālākizglītības programmu saraksts”.

Tā kā pēc nozares ekspertu norādījumiem izglītības programmas „Elektromontieris” kvalitatīvai apguvei ir nepieciešams lielāks stundu skaits par 640 stundām, kā arī, lai neizsvītrotu izglītības programmu „Elektromontieris” no otrā kvalifikācijas līmeņa profesionālās tālākizglītības programmu saraksta, LM Apmācību komisija ir veikusi precizējumus „Apmācību jomu un profesiju sarakstā, kurās nepieciešams veikt bezdarbnieku apmācību, pārkvalifikāciju un kvalifikācijas paaugstināšanu 2015. gadā”. Proti, 2.kvalifikācijas līmeņa programmu saraksts tika papildināts ar 960 stundu izglītības programmu „Elektromontieris”, 640 stundu programmu īstenojot tikai pārejas periodā. 2015.gada 16.jūnijā stājās spēkā grozījumi Ministru kabineta 2011. gada 25. janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”, 45.2. apakšpunktā paredzot 2.kvalifikācijas līmeņa programmu apguvi 960 stundu apjomā ar kupona bāzes vērtību 1100 eiro.

640 stundu programma „Elektromontieris” iepriekš noslēgto iepirkuma līgumu ietvaros tika īstenota pārejas periodā, un jaunajā izsludinājumā vairs nav iekļauta.

**7.Jautājums:**

* Vai ir atbilstoši, iesniedzot piedāvājumu izsludinājumā Nr. 1/2015 „Profesionālās tālākizglītības programmu īstenošana”, atbilstoši izvēles kārtības 2. punktam – elektroniski, parakstītu ar drošu  elektronisko parakstu, ieskenēt visu piedāvājumu vienā pdf failā atbilstoši satura rādītājam un ar numurētām lapām, parakstīt šo **vienu pdf failu**.
* Vai elektroniski parakstīts pdf fails, kura pirmā lapa ir satura rādītājs, tālāk seko visi izvēles kārtības 16. punktā iesniedzamie dokumenti, un visas lapas ir numurētas- **tiks uzskatīts par iesniegtu atbilstoši** „Profesionālās tālākizglītības programmu īstenotāju izvēles kārtībai”.
* Vai elektroniski parakstītais pdf fails, kurš satur 16. punktā iesniedzamo informāciju, un visas lapas ir numurētas - **ir dokuments?**

**Atbilde:**

Ja pretendents iesniedz pieteikumu elektroniski, parakstītu ar drošu elektronisku parakstu, visi piedāvājuma dokumenti jāsagatavo, nemainot to formātu, t.i., *Word* vai *Excel* formātā (atbilstoši tam, kā dokumenta veidlapa ir publicēta Nodarbinātības valsts aģentūras mājas lapā, izsludinājumā). *Pdf* formātāiesniedzamas tikai dokumentu kopijas (piemēram, izglītības programmu licenču, akreditācijas lapu, pilnvaru kopijas utml.).

Visus piedāvājumā iesniedzamos dokumentus apvieno vienā vai, ja nepieciešams, vairākos e-pasta sūtījumos, un katrs e-pasta sūtījums kopumā tiek parakstīts ar drošu elektronisko parakstu.

**8.Jautājums:**

* Vai iesniedzot piedāvājumu elektroniski, pdf faila, kurš satur visu 16. punktā prasīto informāciju, - **pirmajā lapā jābūt (iepakojuma) informācijai**, kura minēta „Profesionālās tālākizglītības programmu īstenotāju izvēles kārtībai” 4. punktā?

**Atbilde:**

Gadījumā, ja piedāvājums tiek sūtīts elektroniski, parakstīts ar drošu elektronisku parakstu, piedāvājumam uz atsevišķas lapas jāpievieno šīs kārtības 4.1., 4.2., 4.3. apakšpunktos minētā informācija.

Informācijai:

Pasākumu īstenotāju pastāvīgās izvēles komisijas 2015.gada 30.oktobra sēdē tika nolemts precizēt ***Profesionālās tālākizglītības programmu īstenotāju izvēles kārtību*,** tās 2.punktu izsakot šādā redakcijā:

1. Izglītības iestāde (turpmāk – Pretendents) iesniedz Nodarbinātības valsts aģentūrai (turpmāk – Aģentūra) piedāvājumu papīra formātā vai iesūta ar drošu elektronisko parakstu parakstītu uz e-pasta adresi nva@nva.gov.lv, ievērojot, ka maksimālais pieļaujamai apjoms sūtot un saņemot dokumentus ar e-parakstu ir 10MB. Nosūtot piedāvājumu, pretendents uzņemas atbildību par piedāvājuma saņemšanu līdz uzaicinājumā norādītajam termiņam. Piedāvājumi pēc uzaicinājumā norādītā iesniegšanas termiņa netiks pieņemti un vērtēti. Gadījumā, ja piedāvājums tiek sūtīts elektroniski, parakstīts ar drošu elektronisku parakstu, piedāvājumam uz atsevišķas lapas jāpievieno šīs kārtības 4.1., 4.2., 4.3. apakšpunktos minētā informācija.

 **9.Jautājums:**

**Izsludinājuma** 1/2015 „[Profesionālās tālākizglītības programmu īstenošana”](http://www.nva.gov.lv/index.php?cid=2&mid=518&txt=4115&from=0)**4.pielikumā „Profesionālās tālākizglītības programmu saraksts” izglītības programmas atšķiras no 3.pielikuma - Tehniskais piedāvājums, excel tabulā ietvertajām programmām. Kurš saraksts ir pareizs?**

**Atbilde:**

Atbilstoši „Profesionālās tālākizglītības programmu īstenotāju izvēles kārtības” 20.punktā noteiktajam:

*20. Tehniskajam piedāvājumam pilnībā jāatbilst īstenojamo profesionālās tālākizglītības programmu* ***sarakstam*** *(kārtības 4.pielikums).*

Tātad, veidojot tehnisko piedāvājumu, tajā drīkst iekļaut tikai tās izglītības programmas, kas ir iekļautas **profesionālās tālākizglītības programmu sarakstā.**

**10.Jautājums:**

Ja mums ir derīga profesionālās tālākizglītības programmas licence, taču akreditācijas lapas nav vai ir beidzies tās derīguma termiņš, tad varam iekļaut piedāvājumā konkrēto tālākizglītības programmu un pievienot  atbilstošu tai pašai izglītības programmas kopai piederīgu augstāka vai vienāda profesionālās kvalifikācijas līmeņa profesionālās izglītības programmas akreditācijas lapas kopiju?

*Piemēram: tālākizglītības programma - kvalifikācija lietvedis (licence ir derīga) + profesionālās izglītības programma - kvalifikācija lietvedis (akreditācijas lapa ir derīga (apjoms 1560 stundas)).*

**Atbilde:**

Atbilstoši „Profesionālās tālākizglītības programmu īstenotāju izvēles kārtības” 16.5. apakšpunktam:

*16.5.ja izglītības iestādē ir Latvijas izglītības klasifikācijai atbilstoša tai pašai izglītības programmas kopai piederīga augstāka vai vienāda profesionālās kvalifikācijas līmeņa profesijā akreditēta profesionālās izglītības programma, izglītības iestādei nepieciešama tikai Izglītības kvalitātes valsts dienesta (turpmāk – IKVD) izdota attiecīgās profesionālās tālākizglītības programmas licence, un Pretendentam jāiesniedz:*

*16.5.1.attiecīgās profesionālās tālākizglītības programmas licences kopija;*

*16.5.2.attiecīgās augstāka vai vienāda profesionālās kvalifikācijas līmeņa programmas akreditācijas lapas kopija;*

t.i., pretendentam jāiesniedz atbilstošās profesionālās tālākizglītības programmas licence un Latvijas izglītības klasifikācijai atbilstošās, tai pašai izglītības programmas kopai piederīgas augstāka vai vienāda profesionālā kvalifikācijas līmeņa profesijā akreditētas profesionālās izglītības programmas akreditācijas lapas kopija.